SET เสี่ยงผันผวน! จับตา IMF ปรับคาดการณ์ศก.โลก-ลุ้นผลประชุมกนง.วันนี้
SET เสี่ยงผันผวน! จับตา IMF ปรับคาดการณ์ศก.โลก-ลุ้นผลประชุมกนง.วันนี้
24 มิ.ย. 2563

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส เปิดเผยว่า การเคลื่อนไหวของดัชนีหุ้นไทยเช้านี้มีแนวโน้มที่จะผันผวน หลังปัจจัยใหม่ที่จะเข้ามาสู่ตลาดมีทิศทางในโซนลบเล็กน้อยSET เสี่ยงผันผวน! จับตา IMF ปรับคาดการณ์ศก.โลก-ลุ้นผลประชุมกนง.วันนี้
ทั้งในส่วนของการเปิดเผยรายงานแนวโน้มเศรษฐกิจโลก (WEO) ของกองทุนการเงินระหว่างประเทศ (IMF) ในวันนี้ (24 มิ.ย.) ซึ่งจะมีการเปิดเผยรายละเอียดตัวเลขคาดการณ์ภาวะเศรษฐกิจของประเทศต่าง ๆ ทั่วโลก
โดยมีแนวโน้มที่จะปรับลดประมาณการลง ขณะที่การประชุมคณะกรรมการนโยบายการเงิน (กนง.) ของไทยในวันนี้ แม้ตลาดคาดว่าจะยังคงอัตราดอกเบี้ยนโยบายในระดับเดิม แต่ก็อาจจะปรับลดประมาณการผลิตภัณฑ์มวลรวมภายในประเทศ (GDP) ในปีนี้ลงอีกรอบ
อย่างไรก็ตามตลาดยังคาดหวังการทำราคาปิดสิ้นงวดบัญชี (Window dressing) ที่คาดว่าจะเกิดขึ้นในสัปดาห์หน้า ซึ่งเป็นสัปดาห์สุดท้ายของเดือนมิ.ย. ขณะที่ยังต้องจับตาประเด็นสงครามการค้าระหว่างสหรัฐและจีน รวมถึงสถานการณ์โควิด-19 ของประเทศต่าง ๆ ต่อเนื่อง ทำให้ภาพตลาดระยะสั้นยังมีกรอบการเคลื่อนไหวที่ผันผวน
พร้อมให้แนวรับที่ 1,340 จุด และแนวต้านที่ 1,370 จุด